‫- שבעה ביוני, 2021 -‬
‫911, מחוז המפטון, איפה מקרה החירום?‬
‫מדבר אלק מורדוק מרחוב מוזל 4147.‬
‫אני צריך משטרה ואמבולנס מיד.‬
‫אשתי והבן שלי נורו ונפצעו קשה.‬
‫זה רחוב מוזל 4147 באיילנטון?‬
‫כן, אדוני, דרך מוזל 4147.‬ ‫-טוב.‬
‫תישאר על הקו, בסדר?‬ ‫-מהר, בבקשה.‬
‫זה רצח בדם קר.‬
‫סנטרל 717. הזירה מאובטחת.‬
‫יש כאן נקבה לבנה וזכר לבן.‬
‫שניהם נורו בראשם.‬
‫זה סיפור ארוך.‬
‫לבן שלי הייתה תאונת שיט לפני כמה חודשים.‬
‫אני יודע שזה קשור לזה.‬
‫- רצח כפול: שערורייה בדרום קרוליינה -‬
‫שלום, כאן מרכזיית אמטל מתקשרת‬
‫מבית המעצר אלווין ס. גלן‬
‫עם שיחת גוביינא מ…‬
‫אלק.‬
‫היי, באס.‬
‫היי.‬ ‫-מה שלומך?‬
‫טוב.‬
‫תקשיב. ג'ים אמר לי שהם הגישו כתב אישום‬
‫ביום שישי שעבר על עוד הרבה דברים,‬
‫אבל אתה יודע שהם מגזימים, נכון?‬
‫כן.‬
‫הם מנסים להפיל עליי עוד דברים.‬ ‫אתה יודע את זה, כן?‬
‫אני מודע לכך.‬
‫אבל אוכל לעמוד בזה.‬
‫אז אל תדאג בקשר לזה.‬
‫- ב-23 בינואר 2023, אלק מורדוק הגיע‬ ‫לבית המשפט של מחוז קולטון -‬
‫- כדי לעמוד למשפט על רצח אשתו ובנו. -‬
‫- הוא כפר באשמה. -‬
‫אלק מורדוק…‬ ‫-זה היה שווה את זה?‬
‫זה היה שווה את זה?‬ ‫-למה עשית את זה?‬
‫אתה נהנה מזמנך מחוץ לכלא?‬
‫תתבייש לך על מה שעשית לאשתך ולבן שלך!‬
‫אני סתם סקרנית.‬
‫באסטר, יש לך מה לומר?‬
‫שמי רבקה, בקי היל,‬
‫ואני ילידת וולטרבורו.‬
‫אני אוהבת את המחוז שלי, ואת העבודה שלי.‬
‫אני פקידת בית המשפט של מחוז קולטון.‬
‫אנו נבחרי ציבור שמנהלים‬ ‫את מה שקורה בבית המשפט.‬
‫ההכנות למשפט של אלק מורדוק היו עצומות.‬
‫- בית המשפט של מחוז קולטון נוסד ב-1822 -‬
‫בני משפחת מורדוק‬ ‫עסקו בעריכת דין ושימשו כתובעים‬
‫בבית המשפט הזה מאז שנת 1920.‬
‫בכניסה לאולם בית המשפט, על הקיר האחורי,‬ ‫יש תמונה של סבא של אלק,‬
‫תמונת דיוקן עם מסגרת מוזהבת.‬
‫השופט הורה להוריד את התמונה,‬
‫אז כשאתה נכנס ומסתכל שמאלה,‬
‫יש אזור בהיר יותר‬ ‫היכן שהתמונה הייתה תלויה.‬
‫במשך מאה שנים,‬ ‫משפחת מורדוק שימשו כתובעים במקרי רצח.‬
‫בחדר הזה בדיוק.‬
‫עבר זמן רב מאז שמשפט בסדר גודל כזה‬
‫התרחש בעיר קטנה בדרום קרוליינה.‬
‫ידענו שהמחוז חייב להתארגן‬
‫ולהיות מוכן לכל דבר שעלול לצוץ.‬
‫במהלך בחירת המושבעים, היו דברים שהמחישו‬ ‫עד כמה הקהילה הזו קטנה.‬
‫הם שלחו 900 זימונים.‬ ‫זה אומר שאם הלכת לכנסייה באותו בוקר,‬
‫אחד מכל 20 או 25 אנשים‬ ‫קיבל זימון לחבר מושבעים.‬
‫הבת שלי כמעט והייתה מושבעת.‬
‫היא כל כך התרגשה.‬
‫זו פשוט קהילה מלוכדת. זה לא רק שיגידו,‬
‫"הכרתי את משפחת מורדוק". אלא,‬ ‫"ובכן, הלכתי לנשף הסיום עם אלק."‬
‫זה היום השני. מוקדם יותר היום, בבית המשפט,‬
‫תהליך הכנת רשימת המושבעים הסתיים.‬
‫כעת יש לנו מאגר של מושבעים אפשריים‬
‫וממנו יבחרו את 12 המושבעים ושישה מחליפים.‬
‫שמעתי שהיו צריכים לבחור‬ ‫מתוך רשימה של יותר מ-900 איש.‬
‫אני הייתי האדם השני שנבחר.‬
‫זה היה דבר חשוב שהיה חייב להיעשות נכון.‬
‫היינו חייבים לתת למר מורדוק הזדמנות הוגנת.‬
‫היה לי מזל שתפסתי מקום.‬ ‫וידעתי שאני רוצה להיות כאן כל יום.‬
‫והיה חשוב להיות בבית המשפט כל יום.‬
‫הגעת לבית המשפט בסביבות שמונה בבוקר.‬
‫בית המשפט נפתח בערך בתשע, תשע וחצי.‬
‫אנשים עמדו בתור מסביב לבניין בית המשפט.‬
‫זה היה נראה כמו תור‬ ‫למתקן רכבת הרים בלונה פארק.‬
‫אנחנו נכנסים היישר לאולם בית המשפט.‬
‫נתראה בדרום קרוליינה.‬
‫אנשים צילמו את כל צוותי החדשות.‬
‫חלק צילמו סרטונים לרשתות החברתיות.‬
‫- הצוות שלי ואני הגענו לבית המשפט‬ ‫בשעה שמונה בערך. -‬
‫- זה באמת מטורף מה שקורה פה. -‬
‫- ויש עוד ועוד. -‬
‫או.ג'יי סימפסון מגיב למשפט של אלק מורדוק.‬
‫הוא פרסם סרטון באורך שלוש דקות‬ ‫ברשתות החברתיות.‬
‫תקשיבו.‬
‫זה אני, עבדכם הנאמן.‬
‫הרבה אנשים שאלו אותי מה דעתי‬ ‫על המשפט של אלק מורדוק.‬
‫אני לא יודע למה הם חושבים שאני מומחה, אבל…‬
‫ממש לא אופתע אם הוא ינצח. רק אומר זאת.‬
‫מעט מאוד מידע שוחרר לציבור לפני המשפט.‬
‫אנו יודעים, לפי תרמילי הנשק שנמצאו בזירה,‬
‫מה סוג הרובים שמהם נורו מגי ופול.‬
‫ואנו יודעים שלמשפחת מורדוק יש רובים כאלה,‬
‫אבל כלי הרצח עצמם מעולם לא נמצאו.‬
‫אין עדים למה שקרה באותו הלילה.‬
‫שמעתי אנשים אומרים שהוא קיבל עזרה.‬
‫יש את תאוריית "בן הדוד אדי".‬
‫זה הבחור שירה לו בראש, לפי דברי אלק,‬
‫ושקיבל את כל הצ'קים, ממש עד למועד הרציחות.‬
‫אם אתה יוצא מהבית שלך,‬
‫ואתה רואה שלג שמכסה את כל האדמה סביבך,‬
‫זו ראיה נסיבתית לכך שירד שלג‬ ‫בזמן שישנת אתמול בלילה.‬
‫זה חשוב לא פחות מראיה ישירה, אבל לפעמים…‬
‫מושבעים כבר הורגלו, אנשים כבר הורגלו‬
‫שכדי להאמין שמישהו מסוים אשם‬
‫צריך לשכנע אותם מעל לכל ספק,‬
‫לא רק מעל לספק סביר.‬
‫אז זה היה תיק עם ראיות נסיבתיות,‬
‫שבו היה מעשה אלימות‬ ‫כלפי אישה וילד של מישהו.‬
‫הרגשתי שלשכנע אנשים על ידי ראיות נסיבתיות‬
‫תהיה משימה קשה מאוד.‬
‫דיק הרפוטליאן, ג'ים גריפין‬ ‫והצוות המשפטי שלהם,‬
‫הם עורכי דין מוכשרים ומוצלחים מאוד.‬
‫אני חושב שכולם מכבדים‬ ‫את היכולת שלהם כצוות הגנה פלילי.‬
‫אנחנו כיבדנו.‬
‫אני זוכר שאמרתי לקרייטון,‬ ‫כמה שבועות לפני המשפט.‬
‫אמרתי, "קרייטון,‬
‫אני אגיע לוולטרבורו,‬
‫ואני אהיה מעורב בתיק הזה."‬
‫"אבל אני לא רוצה שתרגיש‬ ‫שאני לוקח אותו ממך."‬
‫הוא השתמש בדימוי שבו הוא כמו רוזוולט‬
‫ואני כמו אייזנהאואר.‬
‫אני הבוס שלך, אבל אתה הוא זה‬ ‫שמסתער על חופי נורמנדי.‬
‫ביום הראשון של המשפט,‬
‫אלק נכנס ואמר,‬ ‫"בוקר טוב, מיס בקי, מה שלומך?"‬
‫זה נאמר במעין נימה קלילה.‬
‫כאילו תוך שבוע שבועיים הכול יסתיים.‬
‫כולנו נחזור הביתה.‬
‫כל זה פשוט ייעלם.‬
‫נמשיך כעת בהצהרות הפתיחה של המדינה.‬
‫תודה, כבודו.‬
‫אתם תראו הצהרות בווידאו‬
‫של אלק מורדוק.‬
‫יש הרבה ראיות מז"פ.‬
‫ראיית המז"פ החשובה ביותר‬ ‫שעליה תשמעו בתיק זה‬
‫היא הטלפון הנייד.‬
‫הטלפון של אלק, הטלפון של מגי,‬
‫הטלפון של פול.‬
‫אתם תשמעו קצת מהדברים שהתרחשו‬
‫בחייו של אלק מורדוק שהובילו ליום הזה.‬
‫דברים שקרו באותו היום.‬ ‫דברים שקדמו לאותו היום.‬
‫סערה מושלמת שהתחילה להתהוות.‬
‫תקשיבו לסערה שהתהוותה והגיעה לשיאה‬
‫בשבעה ביוני, 2021,‬
‫ביום שבו, כך הראיות יראו,‬ ‫הוא הרג את מגי ופול.‬
‫תראו גם סרטון ממצלמת הגוף‬ ‫של השוטרים שהגיעו לזירה.‬
‫שימו לב למה שהוא אומר. תראו איך הוא מתנהג.‬
‫הוא אומר, תוך כמה דקות, שמדובר בתיק הסירה.‬
‫זה סיפור ארוך.‬
‫הבן שלי היה בתאונת שיט לפני כמה חודשים.‬
‫הוא מקבל איומים.‬
‫אני יודע שזה קשור לזה.‬ ‫-אוקיי.‬
‫זה אלק מורדוק.‬
‫ואלק היה אביו האוהב של פול‬
‫ובעלה האוהב של מגי.‬
‫אני טוען שמה שהתובע הכללי‬ ‫הציג בפניכם כ"עובדות",‬
‫הן לא. אין עדי ראייה.‬
‫אין כאן מצלמה. אין טביעות אצבעות.‬
‫אין שום ממצאים פליליים‬ ‫שקושרים אותו לפשע. כלום.‬
‫הוא לא עשה את זה.‬
‫- אלק מורדוק -‬
‫ההגנה העלתה טענה שהמניע היה רצח כנקמה.‬
‫אולי זה קשור לסמים.‬
‫אולי זה היה איזה פורע חוק אקראי.‬ ‫אולי זה קשור לתאונת השיט.‬
‫בתיק שהסתמך בעיקר על ראיות נסיבתיות,‬ ‫היו דברים שלא הסתדרו.‬
‫מיד בהתחלה, היה חשוב לקבוע שהזרז,‬
‫מה שגרם לדברים להתגלות,‬
‫היה תיק הסירה.‬
‫פול עמד בפני אישומים פליליים‬ ‫בגלל תיק הסירה,‬
‫דבר שאיים לערער תחת המורשת המשפחתית,‬
‫שהייתה כל כך חשובה לאלק.‬
‫אני חושבת שכשמר אלק הזכיר את תאונת השיט,‬
‫הוא הכין את הקרקע כך שלא יאשימו אותו.‬
‫בדיוק כפי שהוא הגיע לבית החולים‬ ‫מיד לאחר תאונת השיט.‬
‫לדעתי הוא היה עושה ואומר כל דבר‬ ‫כדי להסיט את האשמה אל מישהו אחר.‬
‫מיילי, מלורי, פול, אנתוני, קונור.‬
‫לדעתי הוא מאשים את כולנו בנפילתו.‬
‫תאונת השיט היא הסיבה לכך‬
‫שהיה זרקור שהופנה לכל מה שהאיש הזה עשה.‬
‫אני לא חושב שלתאונת השיט היה קשר‬
‫למוות של פול וגברת מגי.‬
‫וזה כאב לי מאוד‬
‫לשמוע שמישהו אומר את זה,‬ ‫ובייחוד שהוא אומר זאת.‬
‫אתה הולך? שב.‬
‫ילד טוב.‬
‫קדימה.‬
‫קדימה, מותק.‬
‫בשבוע שעבר ממש ישבתי‬
‫וצפיתי בסרט התיעודי.‬
‫אני קוראת להם ילדים, אני יודעת שהם צעירים,‬
‫אבל ראיתי את הסיפור שלהם.‬
‫עד כמה כואב להם.‬
‫מלורי!‬
‫איפה מלורי, לעזאזל?‬
‫מה שאנתוני אמר נגע ללבי,‬
‫באופן שבו הוא תיאר את פול.‬
‫אתה יודע, הם נהנו. הם דגו, הם צדו.‬
‫הצד שלו שלא כולם מכירים.‬
‫עבדתי אצל מגי ואלק במשך שנים.‬
‫לפני כן, הייתי סוהרת בכלא.‬
‫פגשתי את אלק בסוף שנות ה-90.‬
‫עבדתי עם אלק בתרגום מה שנאמר בבית המשפט‬
‫עבור לקוחות דוברי ספרדית.‬
‫זמן קצר לאחר מכן, פגשתי את אשתו, מגי.‬
‫מגי הייתה זקוקה לעזרה עם הבנים.‬
‫אמרתי, "אם תרצה, אוכל לעזור לה."‬
‫כשרק התחלתי לעבוד אצל מגי,‬
‫הבנתי שהיא לא נסיכה גנדרנית וסנובית.‬
‫היא הייתה מצחיקה.‬
‫קדימה, באבה.‬
‫אתה מוכן ללכת? תעלה לאוטו.‬
‫מגי אהבה את באבה.‬
‫הוא היה הדבר היקר לה מכל.‬ ‫הוא לא היה מהכלבים שחיים במלונה.‬
‫לאן שהם הלכו, הוא הלך.‬ ‫אם הם היו על הסירה, הוא היה איתם.‬
‫אם הם היו מבקרים‬ ‫את המשפחה של מגי, הוא היה איתם.‬
‫בוא אליי, באבה. בוא.‬
‫במהלך השנים,‬ ‫החברות בינינו נהייתה קרובה יותר.‬
‫- החלק לפתיחה -‬
‫היא הייתה מתקשרת אליי ב-11‬ ‫או ב-12 בלילה ושואלת אם אני ערה.‬
‫"ברור שאני ערה. עניתי לטלפון."‬
‫היא הייתה אומרת,‬ ‫"טוב, אני אספר לך מה עשיתי."‬
‫ראיתי שאלק אוהב את מגי.‬
‫הוא היה נכנס למטבח בבוקר ואומר,‬ ‫"היי מותק, אני חייב ללכת."‬
‫"בסדר, נדבר אחר כך."‬
‫וחמש דקות אחר כך,‬ ‫הם היו מדברים בטלפון שוב.‬
‫היא העריצה אותו, בעיקרון.‬
‫היא הייתה גאה בבעלה,‬
‫גאה בהישגים שלו.‬
‫אבל יש תדמית שעליה צריך לשמור.‬
‫על השם של משפחת מורדוק.‬
‫פול ואני יצאנו ארבע שנים.‬
‫בזמנו, מגי ואני דיברנו הרבה.‬
‫היינו יושבות במטבח ומדברות.‬
‫היא סיפרה לי שפעם אחת,‬ ‫אשתו של מר רנדולף, גברת ליבי, רצתה להתגרש,‬
‫והוא פרסם מודעת אבל שלה ב"המפטון גרדיאן".‬
‫הוא כתב בעצמו את מודעת האבל,‬
‫ולדעתי זה נעשה‬ ‫על מנת להפחיד אותה כדי שתישאר.‬
‫לדעתי זאת הייתה הדרך שלה‬ ‫להבהיר לי לאן אני נכנסת.‬
‫היום, נראה לי שזו הייתה אזהרה.‬
‫אנחנו מוכנים להתקדם עם התביעה?‬
‫כן, כבודו.‬ ‫-כן, אדוני.‬
‫כתובע, אתה מדבר בשם הקורבן,‬
‫והתפקיד שלך הוא לקחת את העובדות,‬ ‫כפי שאתה מכיר אותן,‬
‫ולספר סיפור באמצעות העובדות האלה והראיות‬
‫שהרשו לך להציג בפני המושבעים.‬
‫אז צריך לספר את הסיפור בצורה לא מסודרת‬
‫ואז להרכיב הכול מחדש בטיעוני הסיכום.‬
‫רציתי להראות למושבעים‬ ‫את הסרטון ממצלמות הגוף בשלב מוקדם‬
‫כי רציתי שהם יכירו את הקול שלו,‬
‫שהוא מאוד ייחודי.‬
‫כבודו, יש כאן תמונות קשות,‬
‫אז כולם צריכים לכסות את הצגים שלהם.‬
‫סנטרל 717. הזירה מאובטחת.‬
‫יש כאן נקבה לבנה וזכר לבן.‬ ‫שניהם נורו בראשם.‬
‫רציתי שתדע שבגלל מה שקרה פה,‬
‫הלכתי והבאתי הנה רובה.‬
‫הוא ברכב שלך?‬
‫יש עליך רובה?‬ ‫-לא, אדוני.‬
‫השענתי אותו על המכונית שלי.‬ ‫-תסתובב בבקשה.‬
‫אין עלי כלום.‬ ‫-כן, אדוני. אני רואה.‬
‫זה כלי הנשק היחידי שברשותך כרגע?‬
‫זה היחידי, או שיש עוד במשאית?‬
‫לדעתי זה הכול.‬
‫הם מתים, נכון?‬ ‫-כן, אדוני. ככה זה נראה.‬
‫רנדי, מגי ופול מתים.‬
‫מתי בפעם האחרונה היית כאן איתם?‬
‫או דיברת איתם, או משהו כזה?‬ ‫-מוקדם יותר הערב.‬
‫אני לא יודע את השעה המדויקת, אבל…‬ ‫-בסדר.‬
‫עזבתי. הלכתי לשעה וחצי לאימא שלי,‬
‫וראיתי אותם בערך 45 דקות לפני כן.‬
‫עשיתי סיבוב עם פול שעתיים אחר הצוהריים.‬
‫זה הבן שלך, פול?‬
‫מישהו הולך לבדוק אותם?‬
‫כבר בדקו.‬
‫הם בדקו אותם?‬ ‫-כן, אדוני.‬
‫בטוח שהם מתים?‬
‫כן, ככה זה נראה.‬
‫אני מצטער.‬ ‫-לא, אתה בסדר.‬
‫מה שלומך?‬
‫הם מכסים אותם?‬
‫אתם מכירים את המשפחה הזאת?‬ ‫-כן.‬
‫לא הכרתי עד שהוא אמר לי את השם.‬
‫בסדר. אעדכן אותך אחר כך.‬
‫האדון בחולצה הלבנה הוא הבעל שלה ואבא שלו.‬
‫זה פול מורדוק.‬
‫פול מורדוק היה הבחור‬ ‫שהיה מעורב בתאונת השיט לפני זמן מה.‬
‫זו כנראה פעולת תגמול.‬
‫קרוב לוודאי.‬
‫כשהיינו בבית המשפט, ניסינו להבין‬ ‫מי יכול היה לעשות את זה.‬
‫אני מכירה את רוב האנשים שהיו בתאונת השיט,‬ ‫וזה פשוט לא מסתדר.‬
‫כשמכירים את האנשים שהיו בתאונת השיט,‬
‫המחשבה שמשפחה או חברים מהצד שנפגע‬ ‫ירצו לבוא ולפגוע בהם,‬
‫לא מתאימה למי שהם.‬
‫בעוד דקה, נרים את הסדין הזה.‬
‫בסדר.‬
‫והייתי רוצה להרים באופן כזה,‬ ‫כך שהם לא יראו את זה.‬
‫נראה אם יש…‬
‫כי זה עלול לשנות הכול.‬
‫אם יש נשק חם מתחתיו,‬
‫נוכל להאט ולתת לאס-אל-אי-די לטפל בזה.‬ ‫-הבנתי.‬
‫אבל אם אין, נצטרך להתרחק מהגופה מהר.‬
‫בסדר.‬ ‫-ולהרחיק את כולם עוד יותר.‬
‫זה הטלפון שלו.‬
‫לא נראה לי שהוא שם את הטלפון מאחורה.‬
‫לא שאלתי את האבא על הטלפון,‬
‫אבל האבא אמר שהוא בא ובדק את הדופק.‬
‫היה לו רובה ציד. שמתי אותו ברכב שלי.‬
‫זו ירייה כלפי מעלה. יש דם על כל התקרה.‬
‫נכנסה מפה, והורידה הכול מלמעלה.‬
‫זה יכול להצביע על התאבדות.‬
‫אז הוא הגיע לכאן, לקח את הרובה.‬
‫זה מה שאני חושב.‬ ‫-אולי.‬
‫פול נורה ומוחו ניתז החוצה.‬ ‫מגי נורתה מספר פעמים.‬
‫הם חששו שפול ניסה‬ ‫להרוג את אימו ואז להתאבד,‬
‫אז הם היו צריכים להגיע אל מתחת לגופתו‬ ‫ולראות אם יש שם אקדח.‬
‫אלוהים, יכול להיות שזה היה רצח-התאבדות?‬
‫אבל למה אלק לא התערב, ואיך זה שהוא לא נורה‬ ‫ואפילו לא נפגע בשום צורה?‬
‫ברשותו של בית המשפט.‬ ‫-כן, אדוני.‬
‫מדינת קרוליינה הדרומית מזמנת לדוכן העדים‬ ‫את הסוכן המיוחד דיוויד אוון.‬
‫- הסוכן דיוויד אוון, אס-אל-אי-די -‬
‫- 11:47 בלילה -‬
‫הגעתי לזירה בערך בחצות.‬
‫- אס-אל-אי-די מגיעה -‬
‫הוא לבש חולצה לבנה,‬ ‫מכנסיים קצרים בצבע חאקי,‬
‫נעלי טניס לבנות.‬
‫בצילומים ממצלמת הגוף,‬ ‫דיוויד יושב בצד הנהג.‬
‫אלק יושב בצד הנוסע.‬
‫הסוכן אוון לוקח את מצלמת הגוף שלו‬ ‫ושם אותה על המראה הקדמית,‬
‫כך שיש אפקט צילום של עין הדג,‬
‫שבו רואים את אלק ממש מקרוב.‬
‫תתחיל מההתחלה. קח את הזמן.‬
‫כשחזרתי הנה,‬
‫כלומר, עצרתי ויכולתי לראות אותו,‬ ‫וידעתי שקרה משהו רע.‬
‫ברחתי החוצה. ידעתי שזה רע מאוד.‬
‫הילד שלי שם, יכולתי לראות את המוח שלו.‬
‫אני חושב שקודם ניסיתי להפוך את פול.‬
‫הטלפון שלו קפץ לו מהכיס החוצה.‬
‫התחלתי לנסות לעשות איתו משהו,‬ ‫וחשבתי שאולי…‬
‫אבל החזרתי אותו מהר מאוד.‬
‫ואז הלכתי לאשתי,‬
‫ואני…יכולתי לראות…‬
‫מה גרם לך להגיע הנה הערב?‬
‫אימא שלי חולת אלצהיימר בשלב מתקדם.‬ ‫אבא שלי בבית החולים.‬
‫אימא שלי נלחצת.‬ ‫ואז אני הולך לבדוק מה שלומם.‬
‫יש לכם בעיות כאן? מסיגי גבול? פורצים?‬
‫לא שאני יודע. הדבר היחיד שעולה לי בראש‬
‫הוא שהבן שלי, פול,‬ ‫היה בתאונת שיט לפני כמה שנים.‬
‫היה הרבה פרסום שלילי על זה,‬
‫והרבה אנשים ברשת, אמרו דברים ממש מגעילים.‬
‫אבל הוא חטף ונפגע והותקף הרבה.‬
‫אז, אתה יודע. אבל שום דבר כזה.‬
‫כן. מישהו מסוים או קבוצה מסוימת?‬
‫אני לא יודע.‬
‫אף אחד שהכיר את פול מורדוק לא איים עליו.‬
‫כל האיומים או הקללות הגיעו מאנשים שכנראה‬
‫מעולם לא היו בהמפטון, דרום קרוליינה.‬
‫ובטוח שלא ידעו מי זה פול.‬
‫הדירה שלו הייתה בקומה התחתונה.‬
‫הוא אמר למגי שילדים היו ניגשים לחלון‬ ‫וקוראים לו, "רוצח שכמוך!"‬
‫וצעקו לעברו דברים.‬
‫אפילו בלי לדבר עם פול,‬ ‫ידעתי לאורך כל הזמן הזה‬
‫שהוא מצטער.‬
‫למרות שלא הייתה לו הזדמנות להתנצל‬
‫בגלוי, בפומבי, איך שלא תרצו לקרוא לזה,‬
‫אני ועוד כמה מהחברים הקרובים שלו ידענו…‬
‫שכואב לו.‬
‫- חיי בדידות -‬
‫פול רצה לומר כמה דברים,‬
‫אבל לדעתי מנעו ממנו לעשות זאת.‬
‫עד ליום מותו של פול,‬ ‫מודעת האבל של מלורי הייתה בטנדר שלו.‬
‫לא עבר יום שבו‬
‫הוא לא זכר את מלורי.‬
‫כעת, מדינת קרוליינה הדרומית‬ ‫מזמנת את גברת בלנקה סימפסון.‬
‫ציר הזמן של השבעה ביוני‬ ‫הוא חשוב מאוד, כמובן.‬
‫אני לא רוצה רק את העובדות‬ ‫של מה שהתרחש באותו היום,‬
‫אני רוצה לדעת מיהם האנשים האלה.‬
‫היינו צריכים לנסות להאניש‬
‫את מגי ופול כמיטב יכולתנו‬ ‫באמצעות העדים שלנו.‬
‫המושבעים צריכים לדעת על מי מדברים,‬
‫וזה היה מאתגר.‬
‫אבל זאת הסיבה, לדעתי, שבלנקה בלטה.‬
‫למרות שלא רואים, כל הגוף שלי רעד.‬
‫העפתי בו מבט,‬
‫וראיתי את המבט שלו,‬
‫והבנתי שהוא רוצה שאסתכל עליו.‬
‫אבל ידעתי שאם הייתי מסתכלת,‬
‫לא הייתי מצליחה לתת עדות.‬
‫גברת סימפסון, אני מבקש שתיזכרי‬ ‫ותספרי למושבעים מה התרחש‬
‫בשבעה ביוני, 2021.‬
‫- שבעה ביוני, 2021, יום הרצח -‬
‫- 6:30-7:00 בבוקר -‬
‫- מגי מתעוררת במוזל -‬
‫מגי ואני תמיד דיברנו בטלפון.‬
‫דיברנו בטלפון באותו בוקר,‬ ‫וגם דיברנו במשך היום.‬
‫באמת?‬
‫אם כך, מה הבעיה?‬
‫בדרך לעבודה, היא התקשרה אליי,‬
‫ואז היא שלחה לי הודעה.‬
‫היא שאלה אותי‬ ‫אם אוכל לקנות לאלק קפרי סאנס.‬
‫- בסדר. -‬
‫אמרתי, "בטח, אין בעיה."‬
‫בזמן שדיברנו בטלפון, שמעתי את אלק ברקע.‬
‫היה לה תור לרופא,‬ ‫אז פספסנו אחת את השנייה בחמש דקות.‬
‫כשהגעתי,‬
‫אלק יצא מהחדר, בערך שעה אחרי שהגעתי לשם?‬
‫הוא לבש מכנסי חאקי ובלייזר כחול.‬
‫אלק אהב שדברים ייעשו בדרך מסוימת.‬
‫כשהחליפות שלו חזרו מניקוי,‬ ‫היה צריך להוריד אותן מהקולבים,‬
‫ולשים אותן על קולבים אחרים.‬
‫הוא רצה שחולצות הפולו שלו‬ ‫יהיו מכופתרות ועם צווארון מורם.‬
‫באותו בוקר הוא היה קצת עצבני.‬
‫זה נראה כאילו הוא לבש את אותם הבגדים‬ ‫שלבש אמש ורק שם ג'קט מעל.‬
‫הוא לא סירק את השיער.‬
‫הוא פשוט היה נראה…עייף.‬
‫חצי מהצווארון שלו בלט מעל הז'קט.‬
‫אמרתי, "בוא הנה",‬
‫וסידרתי את הצווארון.‬
‫הוא אמר, "בסדר, נתראה אחר כך",‬
‫והוא יצא מהדלת.‬
‫ידענו שאלק יצטרך לעבוד באותו יום‬ ‫על תיק הסירה.‬
‫להילחם בתיק אזרחי חזק מאוד,‬ ‫שיחשוף את המצב הפיננסי של אלק.‬
‫דרך אחת שבה הראינו את החשיבות של תיק הסירה‬
‫הייתה עם ג'ייני סקינג'ר,‬
‫מנהלת הכספים הראשית של משרד עורכי הדין.‬
‫ג'ייני היא מנהלת הכספים,‬ ‫אבל גם המנהלת הכללית. היא מנהלת את המקום.‬
‫היא חכמה מאוד, ומאוד עניינית.‬
‫ג'ייני סקינג'ר מצאה הוכחה שאלק גונב,‬
‫ובשבעה ביוני, היא התעמתה איתו.‬
‫נודע לי שחסרים 792,000 דולר.‬
‫לא חשבנו שאלק מועל בכספים.‬
‫חששנו מזה שהוא מעביר כסף‬
‫על שמה של מגי כדי להסתיר אותו‬ ‫מהתביעה של תאונת השיט.‬
‫אז, בשבעה ביוני,‬ ‫התכוונתי לנסות שוב לגלות מה קרה.‬
‫המשרד שלו בקומה השנייה.‬
‫כשבאתי, הוא הסתובב אליי ואמר לי,‬ ‫"מה את צריכה עכשיו?"‬
‫ונתן לי מבט מלוכלך מאוד,‬ ‫לא קיבלתי מאלק מבטים כאלו בעבר.‬
‫הוא קיבל שיחת טלפון באמצע השיחה.‬
‫שיחת הטלפון הייתה לגבי אבא שלו,‬ ‫שהיה בבית החולים.‬
‫מצבו הפך לסופני,‬ ‫והמשפחה לא הייתה יכולה לעשות עבורו דבר.‬
‫זה שינה את האווירה של השיחה.‬ ‫הפסקנו לדבר על עסקים,‬
‫ומיד שאלתי עליו‬ ‫ועל המשפחה שלו, על אבא שלו.‬
‫דיברנו כידידים בשלב הזה. מתוך דאגה למשפחה.‬
‫מגי שלחה לי הודעה‬
‫שאבא של אלק חזר לבית החולים.‬
‫- אני מחכה לרופא. אלק רוצה שאחזור הביתה.‬ ‫אבא שלו חזר לבית החולים. -‬
‫- אין סרטן. זו דלקת ריאות. -‬
‫אני חושבת שבשלב הזה היא ידעה‬ ‫שאם משהו יקרה לרנדולף,‬
‫אלק יישבר.‬
‫הוא היה קרוב מאוד לאבא שלו, בדיוק כמו פול.‬
‫פול היה קרוב מאוד למר רנדולף.‬
‫אולי זה לא נאמר, אבל לדעתי המשפחה ידעה‬
‫שברגע שמר רנדולף כבר לא יהיה בחיים,‬
‫הדינמיקה המשפחתית תשתנה.‬
‫לא תהיה יותר אחדות משפחתית.‬
‫הייתי המטפלת של אימא של אלק‬ ‫במשך שלוש שנים.‬
‫מר רנדולף היה איש מיוחד.‬
‫הוא היה מאוד פתוח‬
‫ואדם שנעים לעבוד איתו.‬
‫בשבעה ליוני, המשפחה הודיעה לנו‬ ‫שהוא בבית החולים.‬
‫הוא היה חולה, והמצב הלך והחמיר.‬
‫זו הייתה תקופה קשה למשפחת מורדוק.‬ ‫תקופה קשה מאוד עבורם.‬
‫מאוחר יותר באותו היום,‬ ‫מגי הייתה בביקור אצל רופא.‬
‫סימסנו אחת לשנייה.‬
‫מגי דאגה לבריאותו של אלק.‬
‫אלק כל הזמן התרוצץ בקשר לאבא שלו.‬
‫מגי הייתה מתרגזת לפעמים‬
‫כי נראה היה שהוא תמיד בתנועה,‬
‫והיא הרגישה שהאחים שלו תמיד התקשרו אליו‬ ‫כדי שיעזור למר רנדולף.‬
‫אמרתי לה רק שתתפלל,‬ ‫ושכולם צריכים להירגע קצת.‬
‫זה מה שניסיתי להגיד לה.‬
‫וגם ניסיתי לנחם אותה כי היא הייתה מודאגת.‬
‫מה שהפתיע אותי‬
‫זה שאלק לא היה זה‬ ‫שהלך לבית החולים באותו היום.‬
‫בסביבות השעה ארבע, הטלפון שלי במשרד צלצל.‬
‫אני זוכרת את זה, כי הייתי בטוחה‬
‫שאלק רוצה ללכת לבית החולים.‬
‫הוא ביקש ממני מידע על קרן הפנסיה שלו‬
‫כי הוא טען שהוא עובר על כמה מהחשבונות שלו‬
‫לשימוע בנוגע לתאונת השיט.‬
‫לא הפתיע אותי שהוא מתקשר‬ ‫ושואל אותי על זה,‬
‫אבל הופתעתי שהוא היה בבניין ועבד על זה.‬
‫חשבתי שהוא מתכוון ללכת לאבא שלו.‬
‫במהלך השבוע, מגי הייתה באדיסטו‬ ‫כי הם עשו שם שיפוצים.‬
‫היא התכוננה ליום העצמאות.‬
‫היא רצתה שהמשפחה שלה תבוא לשם.‬
‫היא סימסה לי שאלק רוצה שהיא תחזור למוזל.‬
‫הוא גם אמר לפול לבוא הביתה.‬
‫מגי שאלה,‬ ‫"תוכלי לבשל ארוחת ערב, כי פול בא?"‬
‫שלחתי לה הודעה שארוחת הערב בתנור.‬
‫סיימתי לנקות, נעלתי ועזבתי.‬
‫- מגי: זה בסדר שאלך לעיסוי‬ ‫כפות רגליים ואז אבוא הביתה -‬
‫- פול: כן -‬
‫- מגי: אוהבת אותך ובלנקה הכינה ארוחת ערב -‬
‫- מה היא הכינה? -‬
‫- מגי: סטייק ומקרוני בגבינה. -‬
‫ציפיתי לקבל שיחה באותו ערב.‬
‫ובשעה תשע,‬ ‫תהיתי למה היא עוד לא התקשרה אליי,‬
‫כי תמיד כשבישלתי, היא נהגה להתקשר אליי‬
‫להגיד לי, אכלנו ארוחת ערב וזה היה טעים.‬
‫אבל זו הייתה הפעם האחרונה שדיברתי עם מגי.‬
‫- רוגאן גיבסון: יו -‬
‫- רוגאן גיבסון (חבר של פול):‬ ‫תגידי לפול שיתקשר אליי -‬
‫- אלק -‬
‫- יום שני, שבעה ביוני, 9:06 -‬
‫- אלק: תתקשרי אליי, מותק. -‬
‫- אלק: תתקשרי, בבקשה. דחוף. -‬
‫תרגום כתוביות: נירית שינמן‬